
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 112
                                                              din 27 iunie 2017
privind asocierea Municipiului Sighișoara cu

Asociația Consiliul Local al Întreprinderilor Mici și Mijlocii

   
 Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15487/12.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 14548/29.05.2017, formulată de domnul Minoriu Neagu, în calitate de președinte al Asociației Consiliul Local al Întreprinderilor Mici și Mijlocii, cu referire, în esenţă la reluarea asocierii cu Municipiul Sighișoara pentru amenajarea unui punct de informare și consultanță pentru întreprinderile mici și mijlocii, precum și pentru cetățenii care doresc să înființeze societăți comerciale, în spațiul situat în municipiul Sighișoara, str. Hermann Oberth, nr. 26, în vederea îmbunătățirii activității de promovare și apărare a intereselor economice, de producție, comerciale, financiare și juridice ale întreprinderilor private din Municipiul Sighișoara;

Având în vedere că, spațiul situat în Municipiul Sighișoara, str. Hermann Oberth, nr. 26, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 1949 - 1954 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile O.G. nr. 26/2000 cu privire la asociații și fundații, cu modificările şi completările ulterioare;

          Având în vedere că, prin asocierea Municipiului Sighișoara cu Asociația Consiliul Local al Întreprinderilor Mici și Mijlocii, în vederea exploatării spațiului situat în str. Hermann Oberth, nr. 26, se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 15486/12.06.2017, prin care se propune asocierea în participație a Municipiului Sighișoara cu Asociația Consiliul Local al Întreprinderilor Mici și Mijlocii, pentru amenajarea unui punct de informare și consultanță pentru întreprinderile mici și mijlocii, precum și pentru cetățenii care doresc să înființeze societăți comerciale, în spațiul situat în Municipiul Sighișoara, str. Hermann Oberth, nr. 26, în vederea îmbunătățirii activității de promovare și apărare a intereselor economice, de producție, comerciale, financiare și juridice ale întreprinderilor private din Municipiul Sighișoara, îndeplinindu-se astfel prevederile legale;

Având în vedere avizele favorabile ale tuturor comisiilor pe domenii de specialitate;
În temeiul  art. 36 (2) lit. “c” și “e”, (7) lit. “a” şi (9), art. 45 (3), art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                  H O T Ă R Ă Ş T E:

Art. 1. (1) Se aprobă asocierea în participație a Municipiului Sighișoara cu Asociația Consiliul Local al Întreprinderilor Mici și Mijlocii, cu sediul în Municipiul Sighișoara, str. Muzeului nr. 7, pentru amenajarea unui punct de informare și consultanță pentru întreprinderile mici și mijlocii, precum și pentru cetățenii care doresc să înființeze societăți comerciale, în spațiul cu altă destinație decât locuință, situat în 
Municipiul Sighișoara, str. Hermann Oberth, nr. 26, în vederea îmbunătățirii activității de promovare și apărare a intereselor economice, de producție, comerciale, financiare și juridice ale întreprinderilor private din municipiul Sighișoara.

(2) Cota de participare/prețul asocierii, stabilită în conformitate cu anexa 1, poziția 19 din Hotărârea Consiliului Local Sighișoara nr. 21/30.01.2014 privind stabilirea tarifelor de bază lunare pe mp., pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului va fi de 143,04 lei/lună, respectiv de 2,00 lei/mp./lună și se va indexa cu indicele de inflație semestrial.

(3) Durata asocierii va fi de 5 (cinci) ani, începând cu data de 01.07.2017, cu posibilități de prelungire.
Art. 2.  Asocierea în participație se va realiza astfel:

 
 Municipiul Sighișoara va pune la dispoziția Asociației Consiliul Local al Întreprinderilor Mici și Mijlocii, spațiul cu altă destinație decât locuință, situat în Municipiul Sighișoara, str. Hermann Oberth, nr. 26, înscris în C.F. nr. 705/I/1, sub nr. top. 955/1/I/1, compus din 3 (trei) încăperi și o debara, în suprafață totală de 71,52 mp.
Asociația Consiliul Local al Întreprinderilor Mici și Mijlocii va amenaja un punct de informare și consultanță pentru întreprinderile mici și mijlocii, precum și pentru cetățenii care doresc să înființeze societăți comerciale, în spațiul cu altă destinație decât locuință, situat în Municipiul Sighișoara, str. Hermann Oberth, nr. 26, în vederea îmbunătățirii activității de promovare și apărare a intereselor economice, de producție, comerciale, financiare și juridice ale întreprinderilor private din Municipiul Sighișoara, contribuind astfel la dezvoltarea economică a municipiului.

Art. 3. Celelalte condiții în care se va realiza asocierea, drepturile și obligațiile părților, vor fi stabilite prin contractul de asociere în participație, care va fi supus spre aprobare Consiliului Local al Municipiului Sighișoara.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică, Biroul Juridic din cadrul Municipiului Sighişoara și Asociația Consiliul Local al Întreprinderilor Mici și Mijlocii.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel      
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. Asociația Consiliul Local al Întreprinderilor Mici și Mijlocii.
11 ex.
B.A.
